b"\n_START_ARTICLE_\nEls Amics dels Bells Llibres\n_START_PARAGRAPH_\nEls Amics dels Bells Llibres \xc3\xa9s el t\xc3\xadtol d'una col\xc2\xb7lecci\xc3\xb3 de llibres de bibli\xc3\xb2fil creats per la Impremta Oliva de Vilanova i la Geltr\xc3\xba, perqu\xc3\xa8 trobaven a faltar llibres de qualitat dedicats sobretot als bibli\xc3\xb2fils._NEWLINE_La Protecci\xc3\xb3 Liter\xc3\xa0ria, creada el 1876 i sembla que poc duradora en el temps, i la Societat Catalana de Bibli\xc3\xb2fils, que va desapar\xc3\xa8ixer el 1912, van esperonar als germans Oliva (V\xc3\xadctor i Demetri_NEWLINE_), impressors de Vilanova i la Geltr\xc3\xba, a fer alguna cosa per editar llibres en catal\xc3\xa0 dedicats als interessats en la bibliof\xc3\xadlia i en els llibres ben fets.\n_START_SECTION_\nHist\xc3\xb2ria\n_START_PARAGRAPH_\nVan tenir la idea el 1918, i la van compartir amb uns amics, doncs per dur-la a terme necessitaven gent interessada i la primera feina era realitzar un butllet\xc3\xad per donar a con\xc3\xa8ixer el que es volia fer, per\xc3\xb2 fins al 1921 no va apar\xc3\xa8ixer el primer \xe2\x80\x9cButllet\xc3\xad dels Amics dels Bells Llibres\xe2\x80\x9d, del que en van fer cinc n\xc3\xbameros._NEWLINE_En el primer n\xc3\xbamero hi constava un manifest signat per 18 mecenes i personalitats de la cultura, alguns dels quals col\xc2\xb7laboraven amb la impremta Oliva. El que volien fer constar era que en el m\xc3\xb3n editorial catal\xc3\xa0 d' aleshores faltaven bones edicions, i que la bibliof\xc3\xadlia davallava a causa d'una \xe2\x80\x9cpoc acurada elecci\xc3\xb3 dels textos\xe2\x80\x9d, per la qual cosa era necessari una nova iniciativa._NEWLINE_Estava previst, tal com informaven al Butllet\xc3\xad que es volien editar obres d'autors catalans contemporanis i d'autors estrangers, per\xc3\xb2 amb unes traduccions ben acurades, amb il\xc2\xb7lustracions abundants._NEWLINE_El primer llibre impr\xc3\xa8s va ser Poesies de Joan Alcover, amb data de desembre de 1920. I el gener de 1921 ja preparaven les Les Syracusanes o les festes d'Adonis: Idili de The\xc3\xb2crit, amb traducci\xc3\xb3 del grec, proemi, notes biogr\xc3\xa0fiques de l' autor, notes filol\xc3\xb2giques i una extensa bibliografia dels manuscrits de The\xc3\xb2crit, de les estampacions i dels estudis que se li han dedicat, tot, a c\xc3\xa0rrec d'Arthur Masriera, i amb il\xc2\xb7lustracions de Francesch Labarta._NEWLINE_Tenien preparats uns quants llibres, per\xc3\xb2 nom\xc3\xa9s un altre va sortir a la llum, Nou i Vell. V\xc3\xa0ria. Sonets londonencs. Traduccions. L\xc3\xadriques de Shakespeare. Lleidatanies, de M. Morera i Gal\xc3\xadcia. Els Amics dels Bells Llibres, Oliva de Vilanova, Barcelona, 1922, amb coberta i quatre dibuixos de J. RIBOT._NEWLINE_Malgrat que en data de setembre de 1921 el llistat de socis pujava a 165, subscrits tots a la col\xc2\xb7lecci\xc3\xb3, creien els promotors que eren necessaris almenys 300 subscriptors perqu\xc3\xa8 la iniciativa fos rendible. Malauradament, per diverses motivacions,no van poder portar a terme les seves il\xc2\xb7lusions i no van poder editar els llibres que ja tenien seleccionats. M\xc3\xa9s endavant, l'any 1944, per\xc3\xb2, la impremta Oliva de Vilanova, va participar i col\xc2\xb7laborar en la creaci\xc3\xb3 de l'Associaci\xc3\xb3 de Bibli\xc3\xb2fils de Barcelona."